Source: https://europa.eu/youreurope/business/sell-abroad/resolving-disputes/small-claims/index_sl.htm
Timestamp: 2018-01-17 18:24:36+00:00
Document Index: 7019700

Matched Legal Cases: ['Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ']

Evropski postopek v sporih majhne vrednosti lahko uporabite za terjatve do:
drugega podjetja
Postopek zajema terjatve do 5 000 evrov (brez stroškov) v vseh državah EU razen Danske.
Evropski postopek v sporih majhne vrednosti je alternativa nacionalnim postopkom. Sodna odločba v tem postopku se prizna in je izvršljiva v drugi državi EU ter ji ni mogoče nasprotovati (razen v primeru razhajanj med obstoječo odločbo v drugi državi EU med istima stankama).
ni vam treba najeti odvetnika za začetek postopka
spor se reši hitreje
postopek je enostavnejši, zlasti pri čezmejnih zahtevkih
Običajno je treba plačati sodno takso , ki vam jo v primeru uspešno rešene zadeve povrnejo.
V čezmejnih primerih boste mogoče morali plačati za prevod obrazcev. Ti stroški bodo povrnjeni, če bo vaš zahtevek uspešno rešen.
Za zahtevek lahko uporabite obrazec za spor majhne vrednosti .
Izpolnite obrazec A in ga pošljite pristojnemu sodišču . Sodišče je lahko v državi sedeža podjetja ali v drugi zadevni državi EU.
Sodišče po prejemu vloge izpolni svoj del obrazca za odgovor .
Sodišče lahko zahteva, da izpolnite obrazec B , če meni, da potrebuje več informacij.
Sodišče mora dvojnik vaše vloge v 14 dneh po prejemu skupaj z obrazcem za odgovore vročiti tožencu.
Tožena stranka mora v 30 dneh izpolniti svoj del obrazca za odgovor .
Sodišče vam mora dvojnik odgovora toženca poslati v 14 dneh.
Sodišče mora v 30 dneh po prejemu toženčevega odgovora (če ga prejme):
izreči sodbo v sporu majhne vrednosti
zahtevati dodatne informacije od katere koli stranke (vas ali toženca)
stranki povabiti na ustno obravnavo (navzočnost odvetnika ni nujna)
Sodna odločba in izvrševanje
Izvršilni organi bodo sodno odločbo uveljavili v skladu z nacionalnimi predpisi.
Sodišče lahko zavrne izvršitev sodbe samo v primeru, ko je sodba v nasprotju s prejšnjo sodbo v sporu med vašim podjetjem in toženo stranko v isti zadevi.
Sodba velja za vse države EU razen Danske.
Več informacij o vložitvi zahtevka v praktičnem vodniku .
Uredba EU o uvedbi evropskega postopka v sporih majhne vrednosti
Reševanje sporov z dobavitelji ali strankami iz druge države EU za zahtevke v vrednosti do 2 000 evrov.